3. Írjon egy programot, egy biztosítási társaság részére!

A biztosítási társaságnál értékesítési igazgatókat (ügynököket) alkalmaznak. Aki alkalmazott szeretne lenni, annak nevét, adatait nyilvántartásba veszik. Amikor egy ügynök szerződést-, szerződéseket köt, akkor a kötések számát számítógépben tárolják (az új szerződések száma hozzáadódik a régiekhez).

Havonta egyszer megnézik a nyilvántartást, és aki három, vagy annál kevesebb új biztosítást kötött, azt elbocsátják, a többieknek kifizetik a jutalékot (kötésenként ***x*** Ft-ot).

A területi iroda vezetőjének a következő lehetőségei legyenek a program használatánál:

* Beviszi az összes leendő értékesítési igazgató nevét, adatait.
* Amikor egy értékesítési igazgató jön, beírják nevét, kódját (azonos nevűek esetén felkínálja a kódokat, amiből választani lehet, egyedi nevek esetén automatikusan beírja a kódot) utána rögzítik az általa kötött biztosítások mennyiségét. Ha nincs ilyen nevű értékesítési igazgató, a program információt küld, és kéri a következő nevet.
* Módosíthatja a jutalékot (induláskor kötésenként 10000 Ft).
* Kilistázza az értékesítési igazgatókat a kötések száma alapján csökkenő sorrendben, kiírva nevüket, kódjukat, a biztosítási kötések mennyiségét, és a jutalékot (egyforma mennyiség esetén név szerint rendez). A lista végén kiírja azok nevét, kötéseik számát, akikkel szerződést kell bontani, valamint a nyilvántartásba vett, és a háromnál több szerződést kötő értékesítési igazgatók számát.
* Kilépés a programból.