**Munkavállaló feladat:**

Készítsen egy konzolos alkalmazást, mely munkavállalók adatait tartja nyilván, kérésre megjeleníti, és lehetőséget ad a módosításukra

A munkavállalók adatainak tárolásához készítsen egy külön osztályt, melyet egy „Munkavállaló” típusú tömbben/listában tárol.

A program legyen képes a munkavállalók adatait fájlból beolvasni, illetve abba kiírni. A nyilvántartás működtetéséhez készítsen egy menüt tartalmazó osztályt, amely a feladatok vezérlését végzi, illetve egy elsődleges ellenőrzési funkciót is ellát pl. éves összes szabadságnak ne lehessen 100 napnál többet vagy 20 napnál kevesebbet felvinni, vagy a fizetési kategóriánál csak 1 és 10 közötti számokat lehessen felvinni (1 és 10 még lehet). Amennyiben hibás az adatfelvitel, akkor jelezze a felhasználónak és kérjen új adatot, addig míg helyes értéket nem ad meg!

**A tárolandó adatok**:

1. Név, (legalább 2 karakterből és két tagból áll, elfogadható pl. „A A”)
2. belépési idő, (nem lehet 2023.05.03. utáni és 1950.01.01 előtti)
3. fizetési kategória (1-től 10-ig),
4. éves össz szabadság,(nem lehet 20 napnál kevesebb és 100 napnál több)
5. hátralévő szabadság,
6. munkakör. (legalább két karakterből álljon)

**Készítsen konstruktorokat**, mellyel

1. paraméter nélkül lehet munkavállalót létrehozni (A paraméter nélküli dolgozóknál a belépési idő az idei év legyen, a fizetési kategória 1-es, éves összabadság 20 nap)
2. név, összszabadság, belépési idő, fizetési kategória, munkakör megadásával lehet munkaválalót létrehozni

**Készítsen propertyket**,

1. mellyel a dolgozónevét lehet lekérni és módosítani,
2. mellyel a dolgozó éves összabadságát lehet lekérni és módosítani,
3. mellyel a dolgozó munkakörét lehet megadni,
4. mellyel a dolgozó fizetési kategóriáját lehet lekérni, módosítani (a kategória megadásakor ellenőrizze, hogy van-e olyan kategória, ha nincs, akkor állítsa 1-re),
5. mellyel a dolgozó belépési idejét lehet lekérdezni,
6. mellyel a dolgozó még meglévő szabadságát lehet lekérni

**Készítsen metódusokat**, melynek a segítségével a következő műveleteket

1. segíti a dolgozók fizetésbeli összehasonlítását,
2. a szabadság kiadásakor bekéri, hogy hány napot szeretne kivenni, ha nincs, már annyi napja visszajelez, hogy nem megy, ha még van, akkor levonja a kért napok számát a „hátralevő szabadságból”,
3. kiadja a dolgozó összes adatát
4. segít a dologzók névsorba rendezésében

Készítsen menürendszert a kezeléshez!