***WEB***

**Gyümölcseink**

A következő feladatban egy weboldalt kell készítenie a gyümölcseink bemutatására a feladatleírás és a minta szerint.

Ebben a feladatrészben a forrásként kiadott weboldalon kell módosításokat végeznie a leírás és a minta alapján. Nyissa meg a gyumolcs.html állományt, és szerkessze annak tartalmát az alábbiak szerint:

1. A weboldal karakterkódolása UTF-8, nyelve magyar, a böngésző címsorában megjelenő cím „*Gyümölcsök*” legyen!
2. A weboldalon helyezzen el hivatkozásokat a gyumolcs.css stíluslapra, valamint a gyumolcs.js állományra!
3. A weboldal menüjében vonja össze a „*Történet*” és a „*Művészet*” menüpontokat a minta szerint! Az összevont menüpont neve „*Történet és Művészet*” legyen! Az összevont menüpontokhoz tartozó kereteket rendezze egymás mellé a minta szerint, az oszlopok szélessége 6:6 arányú legyen!
4. A „*Névjegy”* menüponthoz tartozó keretben végezze el a következő módosításokat:
   1. A táblázat első sorában a mértékegységben (km2) tegye a 2-es számot felső indexbe!
   2. A táblázat utolsó (összevont) celláját formázza az m-0 és a p-0 osztálykijelölőkkel!
   3. A jobb oldali hasábban a 2. és 3. bekezdést ágyazza egy blockquote HTML elembe!
5. Az „*Rózsafélék*” menüpont „*Alma*” alcíméhez tartozó részben végezze el a következő módosításokat:
   1. A második bekezdésben a „*Nagy Sándor*” nevére készítsen hivatkozást! Az új oldalon/lapon megnyitandó weboldal URL-jét megtalálja az oldal alján kommentben.
   2. A számozatlan lista elemeihez rendelt eseménykezelőt módosítsa úgy, hogy a gyummet() függvény akkor kerüljön meghívásra, ha a bal egérgombbal kattintunk!
   3. A felsorolást egészítse ki a *„Szőlő”* nevével! Készítsen a többi ponttal azonos eseményre függvényhívást „*szolo*” paraméterrel!
   4. Állítson be a felsorolás mellett megjelenő hivatkozásra gyURL azonosítót!
6. Nyissa meg a gyumolcs.css állományt, majd módosítsa a következők szerint:
   1. A blockquote elem belső margóit állítsa 10 képpontra, a szöveg méretét 90%-ra!
   2. A gyLista azonosítóval ellátott elemekben a szöveg jobbra igazítva jelenjen meg!
   3. A bekezdések első soraira állítson be 25 képpontos behúzást!
7. Nyissa meg a gyumolcs.js állományt, módosítsa a gyummet() függvény kódját a következők szerint:
   1. A függvényben javítsa a megfelelő sorban, hogy a kép a „*kepek*” mappából kerüljön megjelenítésre!
   2. A függvény elágazásában tagadja a feltételt!





